wickkiey/tamil-wikipedia-chunked huggingface dataset:
# யாம் துவான் பெசார்

**யாம் துவான் பெசார்** அல்லது **யாங் டி பெர்துவான் பெசார்** (ஆங்கிலம்: *Yamtuan Besar*; *Yang di-Pertuan Besar* (*Grand Ruler*); மலாய்: *Yang di-Pertuan Besar of Negeri Sembilan*) என்பது மலேசியா; நெகிரி செம்பிலான் மாநிலத்தின் ஆட்சியாளரின் அரச பட்டமாகும். அந்த மாநிலத்தின் ஆளும் தலைவர்கள் அல்லது உண்டாங் (*Undang*) எனும் குழுவினரால் தேர்ந்தெடுக்கப் படுகிறார்.  
இந்த அரச நடைமுறை 1773-ஆண்டில் இருந்து பின்பற்றப்படுகிறது. யாம் துவான் பெசார், நெகிரி செம்பிலானின் நான்கு முன்னணி இளவரசர்களில் (*Putera Yang Empat*) இருந்து தேர்ந்தெடுக்கப் படுகிறார்.
# யாம் துவான் பெசார்

## வரலாறு

இந்தோனேசியாவில் இருந்து 18-ஆம் நூற்றாண்டுகளில் இந்தோனேசிய மினாங்கபாவு இனத்தவர்கள் மலேசியாவிற்குப் புலம் பெயர்ந்தனர். அவர்கள் நெகிரி செம்பிலானில் புதுக் குடியேற்றங்களை உருவாக்கினார்கள். அடுத்து புது மன்னராட்சியையும் தோற்றுவித்தார்கள்.  
இவர்களின் மன்னராட்சி முறை மற்ற மாநிலங்களைக் காட்டிலும் சற்று மாறு பட்டு இருக்கிறது. ஒரு மன்னரின் மகன் வாரிசாக அமையாமல் ஒரு மாவட்டத்தின் தலைவர் மன்னராகப் பிரகடனம் செய்யப் படுவதே இந்த மாநிலத்தில் காணப்படும் சிறப்புத் தன்மை ஆகும்.
# யாம் துவான் பெசார்

## வரலாறு

### ஆட்சியாளர் தேர்வு முறை

நெகிரி செம்பிலானில் அதன் யாங் டி பெர்துவான் பெசார் எனும் ஆட்சியாளர் தேர்ந்தெடுக்கப் படும் முறை மற்ற மாநிலங்களைக் காட்டிலும் மாறுபட்டு உள்ளது. நெகிரி செம்பிலான் மாநிலத்தின் மாவட்டத் தலைவர்கள் ஆட்சியாளரைத் தேர்வு செய்கின்றனர். மாவட்டத் தலைவர்களை உண்டாங் என்று அழைக்கின்றனர்.  
நெகிரி செம்பிலான் மாநிலத்தில் உள்ள நான்கு உண்டாங்குகளுக்கு மட்டுமே ஆட்சியாளரைத் தேர்வு செய்யும் உரிமை உண்டு. அந்த நான்கு உண்டாங்குகள்:  
- **சுங்கை ஊஜோங் உண்டாங்**
- **ஜெலுபு உண்டாங்**
- **ஜொகூல் உண்டாங்**
- **ரெம்பாவ் உண்டாங்**  
ஆட்சியாளர்த் தேர்வில் உண்டாங்குகள் வாக்கு அளிக்கலாம். ஆனால், அவர்கள் ஆட்சியாளர் தேர்தலில் வேட்பாளராக நிற்க முடியாது.  
நெகிரி செம்பிலானின் ஆட்சியாளர் தேர்தலில் நிற்க வேண்டுமானால், அவர் ஒரு மலாய்க்கார ஆணாக இருக்க வேண்டும். இராஜா ராடின் இப்னி இராஜா லெங்காங் பாரம்பரியத்தில் பிறந்தவராக இருக்க வேண்டும்.
# யாம் துவான் பெசார்

## வரலாறு

### யாங் டி பெர்துவான் பெசார்

நெகிரி செம்பிலான் மாநிலம் நான்கு மாவட்டப் பிரிவுகளாகப் பிரிக்கப் பட்டுள்ளது. சுங்கை ஊஜோங், ஜெலுபு, சொகூல், ரெம்பாவ் என நான்கு பிரிவுகள். இந்த ஒவ்வொரு மாவட்டத்திற்கும் ஒரு தலைவர் இருக்கின்றார்.  
அந்தத் தலைவரை உண்டாங் என்று அழைக்கிறார்கள். மாநிலத்தின் மன்னர் பதவி காலியாகும் போது சுங்கை ஊஜோங், ஜெலுபு, சொகூல், ரெம்பாவ் மாவட்டங்களின் தலைவர்கள் ஒன்று கூடி அவர்களின் நம்பிக்கைக்கு உரிய ஒருவரை நெகிரி செம்பிலான் மாநிலத்தின் மன்னராகத் தெரிவு செய்கின்றனர்.  
அவ்வாறு தெரிவு செய்யப் படும் மன்னர், சுல்தான் என அழைக்கப் படுவது இல்லை. அதற்குப் பதிலாக யாங் டி பெர்துவான் பெசார் (*Yang di-Pertuan Besar*) என்று அழைக்கப் படுகின்றார்.
# யாம் துவான் பெசார்

## வரலாறு

### பூகிஸ் படையெடுப்பு

15-ஆம் நூற்றாண்டில் மினாங்கபாவ் இனத்தவர் சுமத்திராவில் இருந்து மலேசியாவில் குடியேறினர். அவர்களுக்கு மலாக்கா சுல்தான்கள் பாதுகாப்பு வழங்கினர். மலாக்கா சுல்தான்களுக்கு பின்னர் ஜொகூர் சுல்தான்கள் உதவி வழங்கினர்.  
அந்தக் காலக்கட்டத்தில் சுமத்திராவில் இருந்து வந்த பூகிஸ் எனும் மற்றோர் இனத்தவர் ஜொகூரின் மீது தொடர்ந்து தாக்குதல் நடத்தினர். அதனால் ஜொகூர் ஆட்சி பலகீனம் அடைந்தது.  
ஆகவே, நெகிரி செம்பிலானில் வாழ்ந்து வந்த மினாங்கபாவ் மக்கள் தங்களின் சொந்த சுமத்திரா சுல்தானின் உதவியைக் கோரினர். அப்போது சுமத்திராவில் மினாங்கபாவ்களுக்கு சுல்தான் அப்துல் ஜாலில் என்பவர் சுல்தானாக இருந்தார்.
# யாம் துவான் பெசார்

## வரலாறு

### ராஜா மெலாவார்

நெகிரி செம்பிலான் மினாங்கபாவு மக்களுக்கு உதவி செய்ய இராஜா மெலேவார் என்பவர் சுமத்திராவில் இருந்து அனுப்பப் பட்டார். ஆனால், இராஜா மெலேவார் நெகிரி செம்பிலானுக்கு வந்த போது இராஜா காத்திப் (*Raja Khatib*) என்பவர் தன்னைத் தானே மன்னராகப் பிரகடனம் செய்து கொண்டு ஆட்சியில் இருந்தார்.  
சினம் அடைந்த இராஜா மெலேவார், இராஜா காத்திப் மீது போர் பிரகடனம் செய்தார். போர் நடந்தது. அதில் இராஜா மெலேவார் வெற்றி பெற்றார். உடனே ஜொகூர் சுல்தான் புதிய ஆட்சியாளரான இராஜா மெலேவாரை அங்கீகரித்து புதிய யாங் டி பெர்துவான் பெசாராக அறிவித்தார். யாங் டி பெர்துவான் பெசார் என்றால் எல்லா மாநிலங்களுக்கும் தலைவர் என்று பொருள். இது 1773-இல் நடந்த நிகழ்ச்சி.  
இராஜா மெலேவார் இறந்ததும் அரியணைப் போட்டி தீவிரமானது. தடி எடுத்தவன் எல்லாம் தண்டல்காரன் ஆனது போல ஆளாளுக்குத் தங்களைத் தலைவர்களாகப் பிரகடனம் செய்து கொண்டனர். அதனால், நெகிரி செம்பிலானில் குழப்பம் ஏற்பட்டது. இந்தக் கட்டத்தில் பிரித்தானியர்கள் நெகிரி செம்பிலான் ஆட்சியில் தலையிட்டனர்.
# யாம் துவான் பெசார்

## வரலாறு

### பிரித்தானிய ஆளுமை

நெகிரி செம்பிலான் மாநிலத்தில் பிரித்தானியர்களின் முதலீடுகளைப் பாதுகாக்கப் பிரித்தானியர்களுக்குச் சகல உரிமைகளும் உள்ளன எனும் காரணங்களைக் கூறி சுங்கை ஊஜோங் உள்நாட்டுக் கலகத்தில் தலையிட்டனர். அதன்படி 1873-இல் சுங்கை ஊஜோங் மாவட்டம் பிரித்தானியர்களின் பாதுகாப்பின் கீழ் வந்தது.  
சுங்கை ஊஜோங் மாவட்டத்திற்கு பிரித்தானிய கண்காணிப்பாளர் (*British Resident*) நியமிக்கப் பட்டார். 1886-இல் ஜெலுபு மாவட்டம் பிரித்தானியர்களின் ஆளுமையின் கீழ் வந்தது. இதர சொகூல், ரெம்பாவ் மாவட்டங்கள் 1897-இல் பிரித்தானியர்களின் கைகளுக்கு மாறின.  
நெகிரி செம்பிலான் மாநிலத்தை ஜப்பானியர்கள் 1941-இல் இருந்து 1945 வரை ஆட்சி செய்தனர். 1948-இல் நெகிரி செம்பிலான் மாநிலம், மலாயா கூட்டமைப்பு மாநிலங்களின் அமைப்பில் இணைந்தது. பின்னர் 1963-இல், மலேசியாவின் ஒரு மாநிலமாக உறுப்பியம் பெற்றது.
# 2022 மாதேஷ் மாநில சட்டமன்றத் தேர்தல்

மாதேஷ் மாநில சட்டமன்றத் தேர்தல், 2022 (**Provincial assembly elections, 2022**), நேபாள நாட்டின் மாதேஷ் மாநிலத்தின் நேரடித் தேர்தல் மூலமும், கட்சிகள் பெற்ற வாக்குகள் அடிப்படையில் விகிதாச்சார தேர்தல் முறையில் 107 சட்டமன்ற உறுப்பினர்களை தேர்ந்தெடுக்க 20 நவம்பர் 2022 அன்று பொதுத் தேர்தல் நடைபெற்றது.
# 2022 மாதேஷ் மாநில சட்டமன்றத் தேர்தல்

## தேர்தல் முடிவுகள்

| அரசியல் கட்சிகள் | நேரடித் தேர்தலில் | விகிதாச்சார தேர்தல் முறையில் | மொத்தம் |  |  |
| --- | --- | --- | --- | --- | --- |
| நேபாளி காங்கிரஸ் | 13 | 303958 | 20.14 | 9 | 22 |
| ஐக்கிய மார்க்சிஸ்ட்_லெனிஸ்ட் | 13 | 268048 | 17.77 | 8 | 21 |
| மக்கள் சோசலிச கட்சி | 8 | 211690 | 14.03 | 7 | 15 |
| ஜனமத் கட்சி | 6 | 203892 | 13.51 | 6 | 12 |
| மாவோயிஸ்டு மையம் | 4 | 128737 | 8.53 | 4 | 8 |
| ஐக்கிய சோசலிஸ்ட் கட்சி | 4 | 89012 | 5.89 | 3 | 7 |
| லோக்தந்திரிக் சமாஜ்வாதி கட்சி | 7 | 74319 | 4.92 | 2 | 9 |
| ராஷ்டிரிய பிரஜாதந்திர கட்சி | 0 | 52415 | 3.47 | 2 | 2 |
| நாகரிக் உன்முக்தி கட்சி | 0 | 39656 | 2.63 | 1 | 1 |
| நேபாள பெடரல் சோசலிஸ்ட் கூட்டமைப்பு | 0 | 38771 | 2.56 | 1 | 1 |
| பிறர் | 0 | 98134 | 6.5 | 0 |  |
| சுயேச்சைகள் | 6 | - | 6 |  |  |
# 2022 மாதேஷ் மாநில சட்டமன்றத் தேர்தல்

## இதனையும் காண்க

- நேபாள பொதுத்தேர்தல், 2022
# லெட்சிவீ மான்

**லெட்சிவி**, **சிவப்பு லெட்சிவி** அல்லது **தெற்கு லெட்சிவி** (*lechwe*, *red lechwe*, or *southern lechwe* ) என்பது தென்-மத்திய ஆப்பிரிக்காவின் ஈரநிலங்களில் காணப்படும் ஒரு மறிமான் ஆகும்.
# லெட்சிவீ மான்

## சரகம்

இவை போட்ஸ்வானா, சாம்பியா, காங்கோ சனநாயகக் குடியரசு, வடகிழக்கு நமீபியா, கிழக்கு அங்கோலா, குறிப்பாக ஓக்காவேங்கோ கடைமடை, காஃப்யூ பிளாட்ஸ் மற்றும் பாங்வேலு ஈரநிலங்களைத் தாயகமாக கொண்டவை. உயிரியல் பூங்காக்கள் மற்றும் வன விலங்கு பண்ணைகளில் இந்த இனம் வளர்க்கப்படுகிறது.
# லெட்சிவீ மான்

## விளக்கம்

வயது வந்த லெட்சிவிகள் பொதுவாக நிற்கும்போது தரையிலிருந்து தோள்வரை சுமார் 90 முதல் 100 செமீ (35 முதல் 39 அங்குலம்) உயரமாக இருக்கும். இவற்றின் எடை பொதுவாக 50 முதல் 120 கிலோ (110 முதல் 260 பவுண்டுகள்) வரை இருக்கும் இருக்கும். கிடாக்களின் எடை பெட்டைகளின் எடையை விட கூடுதலாக இருக்கும். இவற்றின் உடல் பொன் பழுப்பு நிறத்திலும், வயிறு வெள்ளை நிறத்திலும் இருக்கும். கிடாக்கள் அடர்ந்த நிறத்தில் இருக்கும். கிடாக்களுக்கு முன் கால்கள், மார்பு மற்றும் உடலில் உள்ள கருப்பு நிறம் கலந்தவையாக இருக்கம். இந்த சாயல் மற்றும் அளவு ஆகியவை துணையினங்களைப் பொறுத்து மாறுபடும். கிடாக்களுக்கு திருகுகள் கொண்ட நீண்ட கொம்புகள் உள்ளன. சதுப்பு நிலத்தில் நீண்ட தொலைவு எளிதாக ஓட ஏதுவாக இவற்றிற்கு பிற மறிமான்களை விட பின்னங்கால்கள் ஓரளவு நீளமாக இருக்கும்.
# லெட்சிவீ மான்

## வாழ்விடங்கள்

லெட்சிவீகள் பொதுவாக சதுப்பு நிலங்களில் காணப்படுகின்றன. தாவர உண்ணியான இவற்றின் முக்கிய உணவு நீர் வாழ்த் தாவரங்கள் ஆகும். இவை வேட்டையாடிகளிடமிருந்து தங்களைப் பாதுகாத்துக் கொள்ள முழங்கால் அளவு தண்ணீரைப் பயன்படுத்துகின்றன. இவற்றின் கால்களின் வெளிப்புறம் நீர்-எதிர்ப்பி பொருளைக் கொண்டதாக இருக்கும். இவற்றின் உடல் அமைப்பு முழங்கால் அளவு நீரில் மிக வேகமாக ஓட ஏற்றதாக உள்ளது. லெட்சிவி ஒரு பகலாடி ஆகும். இவை பல ஆயிரக்கணக்கான எண்ணிக்கையிலான மந்தையாக கூடுகின்றன. மந்தைகள் பொதுவாக ஒரே பாலினத்தைச் சேர்ந்தவையாக இருக்கும். ஆனால் இனச்சேர்க்கை காலத்தில் பிற பாலினங்கள் மந்தையில் வந்து சேர்கின்றன.
# லெட்சிவீ மான்

## வகைபிரித்தல்

### கிளை இனங்கள்

லெட்சிவீயின் நான்கு கிளையினங்கள் அங்கீகரிக்கப்பட்டுள்ளன.  
"லெட்சிவீ" என்ற பெயருடன் தொடர்புடையதாக இருந்தாலும், நைல் லெட்சிவீ ( *கே. மெகாசெரோஸ்* ) ஒரு தனி இனமாக தொடர்ந்து அங்கீகரிக்கப்படுகிறது.
# லெட்சிவீ மான்

## இனப்பெருக்கம்

நவம்பர் முதல் பிப்ரவரி வரையிலான மழைக்காலங்களில் லெட்சிவீ இணைப்பெருக்கத்தில் ஈடுபடுகின்றன. இவற்றின் கர்ப்ப காலம் ஏழு முதல் எட்டு மாதங்கள் ஆகும். எனவே பெரும்பாலான குட்டிகள் சூலை முதல் செப்டம்பர் வரை பிறக்கின்றன. சிலசமயம் அரிதாக லெட்சிவீ மற்றும் வாட்டர்பக் இடையே கலப்பினங்கள் காணப்படுகின்றன.
# பன்னாட்டுத் துருவக் கரடி நாள்

**பன்னாட்டுத் துருவக் கரடி தினம்** (*International Polar Bear*) என்பது ஒவ்வொரு ஆண்டும் பிப்ரவரி 27 அன்று கொண்டாடப்படுகிறது. துருவக் கரடி அம்மாக்கள் மற்றும் குட்டிகள் தங்கள் குகைகளில் தூங்கும் காலப்பகுதியுடன் ஒத்துப்போகவும், துருவக் கரடியின் பாதுகாப்பு நிலை குறித்த விழிப்புணர்வை ஏற்படுத்தவும் இந்நாள் கொண்டாடப்படுகிறது.
# பன்னாட்டுத் துருவக் கரடி நாள்

## விளக்கம்

பன்னாட்டுத் துருவக் கரடி நாள், புவி வெப்பமடைதல் காரணமாகப் பனி உருகுவதால் துருவக் கரடியின் மக்கள்தொகையில் ஏற்படும் தாக்கம் பற்றிய விழிப்புணர்வை ஏற்படுத்த அனுசரிக்கப்படுகிறது. இந்நாளில் கார்பன் வெளியீட்டினை குறைப்பதற்காக வெப்பநிலைநிறுத்தியினைக் குறைப்பது அல்லது வாகனப் பயன்பாட்டினை குறைப்பதற்கான வழிகளைக் கண்டறிய இந்த நாள் மக்களை ஊக்குவிக்கிறது. வீடுகளில் ஆற்றல் திறன் கொண்ட காப்பு நிறுவலை ஊக்குவிக்கவும் இந்த நாள் பயன்படுத்தப்படுகிறது.
# பன்னாட்டுத் துருவக் கரடி நாள்

## கடைபிடித்தல்

உயிரியல் பூங்காக்கள் துருவக் கரடி பாதுகாப்பு பற்றிக் கற்பிக்கவும், துருவக் கரடி குறித்து விழிப்புணர்வினை ஏற்படுத்தவும் கண்காட்சிகள் மூலம் இந்த நாளை பயன்படுத்துகின்றன. இந்த கொண்டாட்டங்கள் அரசியல் தாக்கத்தையும் ஏற்படுத்தியுள்ளது. அமெரிக்க அதிபர் பராக் ஒபாமாவின் கீழ் துணை காலநிலை பிரச்சார மேலாளரான ஜாக் ஷாபிரோ, காலநிலை மாற்றம் குறித்த பிரச்சினையில் காங்கிரசின் நடவடிக்கையின் அவசியத்தை வாதிடுவதற்கு இந்த நாளைப் பயன்படுத்தினார். பன்னாட்டுத் துருவக் கரடி நாளினை முன்னிட்டு 2014ஆம் ஆண்டு சசுகாட்செவன் பல்கலைக்கழகம் தனது வெப்பநிலைநிறுத்தியினை கோடையில் இரண்டு பாகையும் மற்றும் குளிர்காலத்தில் இரண்டு பாகை செல்சியசு குறைப்பதாக அறிவித்தது. இந்த முடிவு பல்கலைக்கழகத்தின் கார்பன் உமிழ்வை இரண்டாயிரம் டன்கள் குறைக்கும் மற்றும் பல்கலைக்கழகத்திற்கு ஆண்டுக்கு இருநூறு ஆயிரம் டாலர்களை மிச்சப்படுத்தும் என்று எதிர்பார்க்கப்படுகிறது. தகவல் தேடல் மூலம் துருவக் கரடிகள் பற்றிய விழிப்புணர்வை இணையத்தில் ஏற்படுத்துவதில் பன்னாட்டுத் துருவக் கரடி நாள் பயனுள்ளதாக இருக்கும் என்று குறிப்பிடப்பட்டுள்ளது.
# தெற்கு பீகார் நடுவண் பல்கலைக்கழகம்

**தெற்கு பீகார் நடுவண் பல்கலைக்கழகம்** என்பது மத்திய பல்கலைக்கழகங்கள் சட்டம், 2009 (பிரிவு 25, 2009) இன் கீழ் இந்திய அரசாங்கத்தால் புதிதாக நிறுவப்பட்ட பதினாறு மத்திய பல்கலைக்கழகங்களில் ஒன்றாகும். இந்த பல்கலைக்கழகம் இந்தியாவின் பீகார் மாநிலத்தில் உள்ள கயா நகரின் பஞ்சன்பூரில் அமைந்துள்ளது. இப்பல்கலைக்கழகத்திற்கு 27 பிப்ரவரி 2014 அன்று, மக்களவை தலைவர் மீரா குமார் கயாவில் அடிக்கல் நாட்டினார். சூலை 2017-ல் பணிகள் முடிந்தநிலையில், பஞ்சன்பூரில் உள்ள 300 ஏக்கர் வளாகத்தில் தற்பொழுது பல்கலைக்கழகம் செயல்பட்டுவருகின்றது. இப்பல்கலைக்கழகம் தேசிய மதிப்பீடு மற்றும் தரச்சான்று அவையின் 'A' தரப்புள்ளிகள் பெற்ற பல்கலைக்கழகம் ஆகும்.
# தெற்கு பீகார் நடுவண் பல்கலைக்கழகம்

## அமைப்பு மற்றும் நிர்வாகம்

### ஆளுகை

இந்தியக் குடியரசுத் தலைவர் பல்கலைக்கழகத்தின் பார்வையாளர் ஆவார். வேந்தர் இந்தப் பல்கலைக்கழகத்தின் சம்பிரதாயத் தலைவராக இருக்கிறார். அதே நேரத்தில் நிர்வாக அதிகாரங்கள் துணைவேந்தரிடம் இருக்கும். நீதிமன்றம், நிர்வாகக் குழு, கல்விக் குழு, கல்வி வாரியம் மற்றும் நிதிக் குழு ஆகியவை பல்கலைக்கழகத்தின் நிர்வாக பிரிவுகளாகும்.  
பல்கலைக்கழக பேரவை பல்கலைக்கழகத்தின் உச்ச அதிகாரம் மற்றும் பல்கலைக்கழகத்தின் பரந்த கொள்கைகள் மற்றும் திட்டங்களை மறுபரிசீலனை செய்ய மற்றும் பல்கலைக்கழகத்தின் முன்னேற்றம் மற்றும் மேம்பாட்டிற்கான நடவடிக்கைகளைப் பரிந்துரைக்கும் அதிகாரம் கொண்ட அமைப்பாகும். நிர்வாக சபை என்பது பல்கலைக்கழகத்தின் மிக உயர்ந்த நிர்வாக அமைப்பாகும். கல்விக் குழுவானது பல்கலைக்கழகத்தின் மிக உயர்ந்த கல்வி அமைப்பாகும். மேலும் பல்கலைக்கழகத்தின் கல்விக் கொள்கைகளை ஒருங்கிணைப்பதற்கும் பொது மேற்பார்வை செய்வதற்கும் பொறுப்பாகும். அனைத்து கல்வி விடயங்களிலும் நிர்வாக சபைக்கு ஆலோசனை வழங்குவதற்கு உரிமை உண்டு. நிதிக் கொள்கைகள், இலக்குகள் மற்றும் வரவு செலவுத் திட்டங்களைப் பரிந்துரைக்க நிதிக் குழு பொறுப்பாகும்.  
முதல் வேந்தராக இந்திய மக்களவையின் அன்றையத் தலைவர் மீரா குமாரும் முதல் துணைவேந்தராக எச். சி. எசு. ரத்தோரும் பணியாற்றினார். தற்போதைய துணைவேந்தராக காமேசுவர் நாத் சிங் உள்ளார்.
# தெற்கு பீகார் நடுவண் பல்கலைக்கழகம்

## கல்வி

பல்கலைக்கழகம் பல்வேறு துறைகளில் முதுநிலை மற்றும் இளநிலை கல்வித் திட்டங்களை வழங்குகிறது. தேசியத் தேர்வு முகமையால் நடத்தப்படும் பொது பல்கலைக்கழக நுழைவுத் தேர்வு மூலம் மாணவர் சேர்க்கை நடத்தப்படுகிறது. சில சந்தர்ப்பங்களில் நேர்காணல் அல்லது குழு விவாதம் மாணவர் சேர்க்கையின் போது பயன்படுத்தப்படுகிறது. இப்போது பல்கலைக்கழகம் இந்தியாவின் அனைத்து நகரங்களிலும் சாத்தியமான தேர்வு மையங்களில் மத்திய பல்கலைக்கழகங்களின் பொது நுழைவுத் தேர்வு என மறுபெயரிடப்பட்ட அகில இந்திய பொது நுழைவுத் தேர்வை நடத்துகிறது.
# தெற்கு பீகார் நடுவண் பல்கலைக்கழகம்

## கல்வி

### பள்ளிகள்

பல்கலைக்கழகம் பின்வரும் பள்ளிகள் செயல்படுகின்றன:  
1. புமி, உயிரியல் மற்றும் சுற்றுச்சூழல் அறிவியல் பள்ளி
1. உயிரியல் அறிவியல் மையம்
1. சுற்றுச்சூழல் அறிவியல் மையம்
1. மனித அறிவியல் பள்ளி
1. உளவியல் அறிவியல் மையம்
1. மொழிகள் மற்றும் இலக்கியப் பள்ளி
1. வெளிநாட்டு மொழிகளுக்கான மையம்
1. இந்திய மொழிகளுக்கான மையம்
1. கணிதம், புள்ளியியல் மற்றும் கணினி அறிவியல் பள்ளி
1. கணினி அறிவியல் துறை
1. கணிதத் துறை
1. புள்ளியியல் துறை
1. ஊடகம், கலை மற்றும் அழகியல் பள்ளி
1. சமூக அறிவியல் மற்றும் கொள்கை பள்ளி
1. மேம்பாட்டு ஆய்வுகளுக்கான மையம்
1. பொருளாதார ஆய்வுகள் மற்றும் கொள்கைகளுக்கான மையம்
1. வரலாற்று ஆய்வுகள் மற்றும் தொல்லியல் மையம்
1. அரசியல் ஆய்வு மையம்
1. இந்த மையம் அரசியல் அறிவியல் மற்றும் பன்னாட்டு உறவுகளில் 2 ஆண்டு ஒருங்கிணைந்த முதுநிலை திட்டத்தை வழங்குகிறது.
1. முனைவர் பட்டம்-அரசியல் அறிவியல் மற்றும் பன்னாட்டு உறவுகளில்
1. சமூகவியல் ஆய்வு மையம்
1. கல்விப் பள்ளி
1. கல்வி மையம்
1. சட்டம் மற்றும் ஆளுகை பள்ளி
1. சட்டம் மற்றும் நிர்வாகப் பள்ளி இப்போது மூன்று படிப்புகளை வழங்குகிறது:
1. 5 ஆண்டு ஒருங்கிணைந்த பிஏ எல்எல்.திட்டம்
1. எல்.எல். எம். ஓராண்டு திட்டம் (யுஜிசி 2013 விதிமுறைப்படி)
1. முனைவர் பட்டம்-சட்டம்  
9. மருந்தியல் துறை (சுகாதார அறிவியல் பள்ளி)
# 2022 பத்தாங்காலி நிலச்சரிவு

**2022 பத்தாங்காலி நிலச்சரிவு** (*2022 Batang Kali landslide*) மலேசியாவின் சிலாங்கூர் மாகாணத்தில் 2022 ஆம் ஆண்டு திசம்பர் மாதம் 16 ஆம் தேதியன்று நிகழ்ந்த ஒரு துயர சம்பவமாகும். அதிகாலை நேரத்தில் பத்தாங்காலி நகரத்தில் ஏற்பட்ட இவ்விபத்தை பத்தாங்காலி துயரம் என்றும் அழைக்கிறார்கள். இந்நகரில் சுற்றுலாப் பயணிகள் முகாம் அமைத்து தங்குவதற்கு பயன்படுத்தப்பட்டு வந்த ஓர் இயற்கை விவசாயப் பண்ணை கடுமையான நிலச்சரிவில் புதையுண்டது. முகாமில் தங்கியிருந்த 92 பேரில் 31 பேர் இவ்விபத்தில் கொல்லப்பட்டனர். 61 பேர் மீட்கப்பட்டனர். 8 பேர் மருத்துவமனையில் அனுமதிக்கப்பட்டுள்ளனர். இன்னும் ஒருவரை காணவில்லை. இப்பேரழிவில் 450,000 கனமீட்டர் (16,000,000 கன அடி) மண் இடமாற்றம் செய்யப்பட்டது.
# 2022 பத்தாங்காலி நிலச்சரிவு

## வரலாறு

### பின்னணி

பாதர்சு விவசாயப் பண்ணை கோலாலம்பூருக்கு வடக்கே சுமார் 50 கிமீ (31 மைல்) மற்றும் கெண்டிங்கு மேட்டு நிலத்திற்கு மேற்கே சுமார் 15 கிமீ (9.3 மைல்) தொலைவில் உள்ள திட்டிவாங்சா மலைத்தொடரின் அடிவாரத்தில் உள்ள சிலாங்கூர், பத்தாங்காலிக்கு சற்று வெளியே அமைந்துள்ள ஒர் இயற்கை பண்ணையாகும். பண்ணை 2019 ஆம் ஆண்டில் இயற்கை விவசாய நடவடிக்கைகளை தொடங்க ஒரு விண்ணப்பத்தை தாக்கல் செய்திருந்தது. ஆனால் 2020 ஆம் ஆண்டு முதல் உரிமம் இல்லாமல் பண்ணையில் முகாம் நடத்தப்பட்டு வந்தது. ஆறு, மலை சரிவுகள் அல்லது நீர்வீழ்ச்சிகள் போன்ற அதிக ஆபத்துள்ள பகுதிகளுக்கு அருகிலுள்ள முகாம்களுக்கு இந்த உரிமம் அவசியமானதாகும்.  
பத்தாங்கலி கிள்ளான் பள்ளத்தாக்குக்கு அருகாமையில் இருப்பதால், பள்ளி விடுமுறை காலத்துடன் இணைந்து ஒரு பிரபலமான பொழுதுபோக்கு இடமாக பல குடும்பங்களை ஈர்த்து வந்தது.  
மலை உச்சி (மண்டலம் ஏ), பண்னைப் பார்வை (மண்டலம் பி), மற்றும் ஆற்றங்கரை (மண்டலம் சி) என்ற மூன்று பிரிவுகளை முகாம் கொண்டுள்ளது. திசம்பர் 15 அன்று மாலை 92 பேர் இப்பகுதியில் இருந்தனர். நிலச்சரிவு ஏற்பட்ட இரவில், 81 பேர் (அதாவது 51 பெரியவர்கள், 30 குழந்தைகள்) விவசாயப் பண்ணையின் முகாமில் தங்குவதற்கு பதிவு செய்யப்பட்டிருந்தனர். முகாமில் இருந்தவர்கள் பெரும்பாலும் குடும்பங்கள், பள்ளி அல்லது பல்கலைக்கழக மாணவர்கள் ஆவர். துல்லியமான பதிவுகள் வைக்கப்பட்டிருந்தாலும், நான்கு வயதுக்குட்பட்ட குழந்தைகள் முகாமில் தங்குவதற்கு பதிவு செய்வதிலிருந்து விலக்கு அளிக்கப்பட்டிருந்ததால் புள்ளிவிவரங்கள் துல்லியமாக இல்லை என்ற அச்சமும் இருக்கிறது.
# 2022 பத்தாங்காலி நிலச்சரிவு

## வரலாறு

### நிலச்சரிவு

கனிம மற்றும் புவி அறிவியல் துறையின் ஆய்வுகள் மற்றும் கணக்கீடுகளின்படி, அதிகாலை 2:30 மணிக்கு முன் இந்நிலச்சரிவு தொடங்கியது. 8 மீ (26 அடி) ஆழத்துடன் 500 மீ (1,600 அடி) மற்றும் 200 மீ (660 அடி) பரப்பளவில் 450,000 கனமீட்டர் (16,000,000 கன அடி) மண் சரிவு இவ்விபத்தில் பாதிக்கப்பட்டுள்ளது. நிலச்சரிவில் தோராயமாக 70 மீ (230 அடி) உயரத்தில் இருந்து 300 மீ (980 அடி) அகலம் கொண்ட பரப்பளவு உள்ளடங்கியுள்ளது. சரிந்த சரிவு பண்ணையில் உள்ள மூன்று முகாம்களின் தரையையும் நேரடியாகப் பாதித்தது. கடுமையான சேதம் ஏற்பட்டு உயரமான இடிபாடுகளால் ஆன வயல்வெளி ஒன்று உருவாக்கப்பட்டது.
# ஜார்ஜ் ஹாரிஸன்

**ஜார்ஜ் ஹாரிசன்** (George Harrison) (25 பிப்ரவரி 1943 - 29 நவம்பர் 2001) ஓர் ஆங்கில இசைக்கலைஞர் மற்றும் பாடகர்-பாடலாசிரியர் ஆவார், அவர் பீட்டில்ஸின் முன்னணி கிதார் கலைஞராக சர்வதேசப் புகழ் பெற்றார். ஹாரிசன், இந்தியக் கலாச்சாரத்தைத் தழுவி, பீட்டில்ஸில் இந்திய இசைக்கருவி மற்றும் இந்து ஆன்மீகத்தை இணைத்ததன் மூலம் இசையை பிரபலமாக்கினார். இசைக்குழுவின் பெரும்பாலான பாடல்கள் ஜான் லெனான் மற்றும் பால் மெக்கார்ட்னி ஆகியோரால் எழுதப்பட்டிருந்தாலும், 1965 முதல் பெரும்பாலான பீட்டில்ஸ் ஆல்பங்களில் குறைந்தது இரண்டு பாடல்கள் ஹாரிஸனுடையதாக இருந்தது. அவரது பாடல்களில் "டாக்ஸ்மேன்" (Taxman), "வித்தின் யூ வித்தவுட் யூ" (Within You Without You), "வைல் மை கிட்டார் ஜென்ட்லி வீப்ஸ்" (While My Guitar Gently Weeps), "ஹியர் கம்ஸ் தி சன்" (Here Comes the Sun) மற்றும் "சம்திங்" (Something) ஆகியவை அடங்கும்.  
ஹாரிசனின் ஆரம்பகால இசையில் ஜார்ஜ் ஃபார்ம்பி மற்றும் ஜாங்கோ ரெய்ன்ஹார்ட் ஆகியோரின் தாக்கங்கள் இருக்கும். அதன் பின் கார்ல் பெர்கின்ஸ், செட் அட்கின்ஸ் மற்றும் சக் பெர்ரி ஆகியோரின் தாக்கங்கள் காணப்படும். 1965 வாக்கில், பாப் டிலான் மற்றும் பைர்ட்ஸ் மீதான ஆர்வத்தின் காரணமாக மூலம் பீட்டில்ஸஸின் ஃபோக் ராக்கை நோக்கிச் செல்லத் தொடங்கினார். ஹாரிஸன் "நோர்வேஜியன் வூட் (The Bird Has Flown)" எனும் பாடலுக்கு சிதார் வாசித்தார். 1967 ல் ஹரே கிருஷ்ணா இயக்கத்துடன் தொடர்பினை ஏற்படுத்திக் கொண்டார். அவரது இசைக்குழு கலைந்ததைத் தொடந்து 'ஆல் திங்ஸ் மஸ்ட் பாஸ்' [All Things Must Pass] என்ற 'டிரிபிள்' இசைத் தொகுப்பினை வெளியிட்டார். இவ்விசைத் தொகுப்பானது விமர்சன ரீதியாகப் பாராட்டப்பட்ட ஒரு படைப்பாகும். அவரது மிகவும் வெற்றிகரமான வெற்றிப் பாடலான "மை ஸ்வீட் லார்ட்" ஐ உள்ளடக்கியது. இதன்மூலம் அவர் மிகச் சிறந்த மற்றும் தனி கலைஞராக அறியப்பட்டார். 1971 ஆம் ஆண்டு இந்திய இசைக்கலைஞர் ரவிசங்கருடன் இணைந்து பாகிஸ்தான் - கிழக்கு பாகிஸ்தான் போரினால் பாதிக்கபட்ட கிழக்கு பாகிஸ்தான் (வங்கதேசம்) மக்களுக்கு நிதி திரட்ட வங்காளதேசத்திற்கான இசைக் கச்சேரியையும் அவர் ஏற்பாடு செய்தார்.  
ஹாரிசன் பல சிறந்த விற்பனையான தனிப்பாடல்கள் மற்றும் ஆல்பங்களை வெளியிட்டார். 1988 இல், 'டிராவலிங் வில்பரிஸ்' என்ற பிளாட்டினம் விற்பனை சூப்பர் குழுவை அவர் இணைந்து நிறுவினார். ஒரு சிறந்த ரெக்கார்டிங் கலைஞரான அவர், பேட்ஃபிங்கர், ரோனி வூட் மற்றும் பில்லி பிரஸ்டன் ஆகியோரின் டிராக்குகளில் விருந்தினர் கிதார் கலைஞராக இடம்பெற்றார், மேலும் டிலான், எரிக் கிளாப்டன், ரிங்கோ ஸ்டார் மற்றும் டாம் பெட்டி போன்றவர்களின் பாடல்கள் மற்றும் இசையில் ஒத்துழைத்தார். ரோலிங் ஸ்டோன் பத்திரிகை "எல்லா காலத்திலும் 100 சிறந்த கிதார் கலைஞர்கள்" பட்டியலில் அவருக்கு 11வது இடத்தை கொடுத்தது. அவர் இரண்டு முறை ராக் அண்ட் ரோல் ஹால் ஆஃப் ஃபேமில் அறிமுகமானவர் - 1988 இல் பீட்டில்ஸின் உறுப்பினரானார்.  
1966 இல் மாடல் பாட்டி பாய்டுடனான ஹாரிசனின் முதல் திருமணம் 1977 இல் விவாகரத்தில் முடிந்தது. அடுத்த ஆண்டு அவர் ஒலிவியா அரியாஸை மணந்தார், அவருக்கு தானி என்ற மகன் பிறந்தார். அவரது இல்லமான ஃப்ரையர் பூங்காவில் ஊடுருவிய நபரின் கத்தி தாக்குதலில் இருந்து தப்பினார். அதன்பின்னர் இரண்டு ஆண்டுகளுக்குப் பிறகு 2001 ஆம் ஆண்டு 58 வயதில் நுரையீரல் புற்றுநோயால் இறந்தார், அவரது அஸ்தி இந்து முறைப்படி தகனம் செய்யப்பட்டது, பின்னர் அவரது சாம்பல் இந்தியாவில் கங்கை மற்றும் யமுனை நதிகளில் இந்து பாரம்பரியத்தின் படி கரைக்கப்பட்டது. அவர் கிட்டத்தட்ட £100 மில்லியன் சொத்துக்களை விட்டுச் சென்றார்.
# ஜார்ஜ் ஹாரிஸன்

## இளமைக்காலம்: 1943 - 1958

ஹாரிசன் பிப்ரவரி 25, 1943 இல் லிவர்பூலில் வேவர்ட்ரீயில் உள்ள அர்னால்ட் க்ரோவில் பிறந்தார். இவரது பெற்றோர் ஹரோல்ட் ஹார்க்ரீவ்ஸ் (ஹர்கிரோவ்) - லூயிஸ் ஆவர். தந்தை பேருந்து நாடத்துனராகவும் தாய் கடை உதவியாளராகவும் இருந்தனர். ஹாரிஸன் குடும்பத்தில் நான்காவது குழந்தை. இவருக்கு இரு சகோதரர்களும் ஒரு சகோதரியும் உண்டு.  
பாய்டின் கூற்றுப்படி, ஜார்ஜ் ஹாரிசனின் தாயார் ஜார்ஜ் ஹாரிஸனுக்கு ஆதரவாக இருந்தார்."அவள் விரும்பியதெல்லாம் அவர்கள் மகிழ்ச்சியாக இருக்க வேண்டும் என்பதுதான், மேலும் ஜார்ஜ் இசையால் மகிழ்ச்சியடைவதை உணர்ந்தாள். லூயிஸும் இசையின் பால் ஈடுபாடு கொண்டவராக இருந்தாள். அவள் நண்பர்கள் மத்தியில் அவளின் உரத்த குரலுக்காக அறியப்பட்டாள். ஜார்ஜ் ஹாரிஸன் லூயிஸ் வயிற்றில் கர்ப்பமாக இருக்கும் வேளையில் லூயில் 'ரேடியோ இந்தியா'வின் வாராந்திர நிகழ்ச்சிகளைக் கேட்டார். ஹாரிசனின் வாழ்க்கை வரலாற்றாசிரியர் ஜோசுவா கிரீன் கூற்றின்படி லூயிஸ் ஒவ்வொரு ஞாயிற்றுக் கிழமையும் ரேடியோவில் சிதார்மற்றும் தபேலா இசையைக் கேட்டார். இது வயிற்றில் வளரும் ஜார்ஜ் ஹாரிஸுக்கு அமைதியையும் நிம்மதியையும் தருவதாக நம்பினார்.  
ஹாரிசன் தனது வாழ்க்கையின் முதல் நான்கு வருடங்களை 'அர்னால்ட் க்ரோ'வில் வாழ்ந்தார். அவர் வீட்டில் வெளிப்புற கழிப்பறை இருந்தது மற்றும் வீட்டிற்கான வெப்பம் நிலக்கரி தீயில் இருந்து கிடைத்தது. 1949 ஆம் ஆண்டில், அவர் குடும்பத்திற்கு ஒரு கவுன்சில் வீடு வழங்கப்பட்டது. அதனால் அவர் 'அப்டன் கிரீன், ஸ்பீக்'கிற்கு மாறினார். 1948 இல், தனது ஐந்து வயதில், ஹாரிசன் டோவெடேல் ஆரம்பப் பள்ளியில் சேர்ந்தார். அவர் பதினொன்று + தேர்வில் தேர்ச்சி பெற்றார். 1954 முதல் 1959 வரை ஆண்களுக்கான 'லிவர்பூல் இன்ஸ்டிடியூட் உயர்நிலைப் பள்ளி'யில் பயின்றார். இது இசைப் பாடத்தை வழங்கியிருந்தாலும், அவரிடம் கிடார் இல்லாததால் ஏமாற்றமடைந்தார், மேலும் பள்ளி "[மாணவர்களை] பயமுறுத்தியது" என்று உணர்ந்தார்.  
ஹாரிசனின் ஆரம்பகால இசையில் ஜார்ஜ் ஃபார்ம்பி, கேப் காலோவே, ஜாங்கோ ரெய்ன்ஹார்ட் மற்றும் ஹோகி கார்மைக்கேல் ஆகியோரின் தாக்கங்கள் காணப்படும். 1950களில் கார்ல் பெர்கின்ஸ் மற்றும் லோனி டோனேகன் ஆகியோர் குறிப்பிடத்தக்க தாக்கத்தை ஏற்படுத்தினர். 1956 ல் மிதிவண்டியில் செல்லும்போது எல்விஸ் பிரெஸ்லியின் "ஹார்ட்பிரேக் ஹோட்டல்" அருகில் உள்ள வீட்டில் இருந்து ஒலிப்பதைக் கேட்டார். 'ராக் அண்ட் ரோல்' வடிவில் அமைந்த அப்பாடல் அவருடைய ஆர்வத்தினைத் தூண்டியது. தனது பாடப்புத்தகங்களில் கிதார் படத்தினை அடிக்கடி வரைந்தார். தனது ஆரம்ப காலத்தில் 'ஸ்லிம் விட்மேன்' அவருக்கு தாக்கத்தினை உண்டுபண்ணியதாகக் குறிப்பிடுகிறார். "ஒருவர் கிதார் வாசிப்பதை நான் முதலில் பார்த்தேனென்றால் அது 'ஸ்லிம் விட்மேனை'த்தான், ஒன்று பத்திரிகையில் அவரது புகைப்படம் கிதாருடன் காணப்படும் அல்லது தொலைக்காட்சி நேரலையில் அவரைப் பார்ப்பேன்" என்றார்.  
ஹாரிஸன் இசை வாழ்வைத் தொடங்குவதைக் கண்டு அவரது தந்தை அச்சமடைந்தார். எனினும் அவருக்கு ஒரு டச்சு எக்மண்ட் பிளாட்-டாப் அக்யூஸ்டிக் கிதார் வாங்கிக் கொடுத்தார். அவரது தந்தையின் நண்பர் ஒருவர் ஹாரிசனுக்கு "விஸ்பரிங்", "ஸ்வீட் சூ" மற்றும் "டினா" ஆகியவற்றை எப்படி விளையாடுவது என்று கற்றுக் கொடுத்தார். டோனேகனின் இசையால் ஈர்க்கப்பட்டு, ஹாரிசன் தனது சகோதரர் பீட்டர் மற்றும் ஒரு நண்பரான ஆர்தர் கெல்லியுடன் ரெபெல்ஸ் என்ற ஸ்கிஃபிள் குழுவை உருவாக்கினார். பள்ளிக்குச் செல்லும் பேருந்தில், லிவர்பூல் நிறுவனத்தில் பயின்ற ஹாரிசன் பால் மெக்கார்ட்னியைச் சந்தித்தார். இசையின் மீதான காதலால் இருவரும் இணைந்தனர்.
# ஜார்ஜ் ஹாரிஸன்

## பீட்டில்ஸ்: 1958 -1970
மே 1970 இல், ஹாரிசனின் "ஃபார் யூ ப்ளூ (For You Blue)" பாடலானது மெக்கார்ட்னியின் "தி லாங் அண்ட் வைண்டிங் ரோட் (The Long and Winding Road)" உடன் இணைக்கப்பட்டது மேலும் சிறந்த 100 (Hot 100) இல் முதலிடத்தைப் பட்டியலிட்டபோது ஹாரிசனின் இப்பாடல் இரண்டாவது தரவரிசையில் முதலிடம் பிடித்தது. அவர்கள் பிரிந்த நேரத்தில் அவர் வெளியிடப்படாத இசையமைப்புகளின் கையிருப்பைக் அவரது உச்சகட்ட திறமையைக் குவித்து வைத்திருந்தார். ஹாரிசன் ஒரு பாடலாசிரியராக வளர்ந்தபோது, பீட்டில்ஸ் ஆல்பங்களில் அவரது இசையமைப்பு இரண்டு அல்லது மூன்று பாடல்களுக்குள் மட்டுப்படுத்தப்பட்டது, இது அவரது விரக்தியை அதிகரித்தது மற்றும் இசைக்குழுவின் முறிவுக்கு குறிப்பிடத்தக்க காரணமாக அமந்தது. பீட்டில்ஸுடனான ஹாரிசனின் கடைசி ஒலிப்பதிவு அமர்வு ஜனவரி 4, 1970 அன்று, அவர், மெக்கார்ட்னி மற்றும் ஸ்டார் ஆகியோர் "லெட் இட் பி (Let It Be)" ஒலிப்பதிவு இசத்தொகுப்பிற்காக "ஐ மீ மைன் (I Me Mine)" என்ற பாடலைப் பதிவு செய்தனர்.
# ஜார்ஜ் ஹாரிஸன்

## தனி இசை வாழ்க்கை

### ஆரம்பகால தனி இசை வாழ்க்கை: 1968–1969

பீட்டில்ஸ் பிரிவதற்கு முன், ஹாரிசன் ஏற்கனவே இரண்டு தனி ஆல்பங்களை பதிவு செய்து வெளியிட்டார் அவை *வொண்டர்வால் மியூசிக் (Wonderwall Music)* மற்றும் *எலக்ட்ரானிக் சவுண்ட் (Electronic Sound)* ஆகும். இவை இரண்டும் முக்கியமாக கருவி இசையமைப்பைக் கொண்டுள்ளன. *வொண்டர்வால் மியூசிக் (Wonderwall Music)*, 1968 ஆம் ஆண்டு வெளியான வொண்டர்வால் திரைப்படத்தின் ஒலிப்பதிவு ஆகும். இது இந்திய மற்றும் மேற்கத்திய இசைக்கருவிகளை ஒருங்கிணைக்கிறது, அதே சமயம் மின்னணு இசைச் சோதனை இழைத் தொகுப்பாகும், இது ஒரு *மூக் சின்தசைசரை (Moog synthesizer)* முக்கியமாகக் கொண்டுள்ளது. நவம்பர் 1968 இல் வெளியிடப்பட்ட *வொண்டர்வால் மியூசிக் (Wonderwall Music)* ஒரு பீட்டில்லின் முதல் தனி இழைத் தொகுப்பு மற்றும் *ஆப்பிள் ரெக்கார்ட்ஸால் (Apple Records)* வெளியிடப்பட்ட முதல் இசைத் தட்டு ஆகும். இந்திய இசைக்கலைஞர்களான ஆஷிஷ் கான் மற்றும் ஷிவ்குமார் ஷர்மா ஆகியோர் லெனானின் "ரெவ்லியூசன் 9 (Revolution 9)"இசைத் தொகுப்பிற்கு பல மாதங்களுக்கு முன் பதிவு செய்யப்பட்ட சோதனை ஒலி படத்தொகுப்பான "Dream Scene (ட்ரீம் சீன்)" கொண்ட ஆல்பத்தில் நிகழ்த்தினர்.  
டிசம்பர் 1969 இல், ஹாரிசன் அமெரிக்கக் குழுவான டெலானி & போனி (Delaney & Bonnie) மற்றும் நண்பர்களுடன் ஐரோப்பாவில் ஒரு சுருக்கமான சுற்றுப்பயணத்தில் பங்கேற்றார். கிளாப்டன் (Clapton), பாபி விட்லாக் (Bobby Whitlock), டிரம்மர் ஜிம் கார்டன் (Jim Gordon) மற்றும் இசைக்குழு தலைவர்களான டெலானி மற்றும் போனி பிராம்லெட் ஆகியோரை உள்ளடக்கிய சுற்றுப்பயணத்தின் போது, ஹாரிசன் ஸ்லைடு கிதார் வாசிக்கத் தொடங்கினார், மேலும் "மை ஸ்வீட் லார்ட் (My Sweet Lord)" எழுதத் தொடங்கினார், இது ஒரு தனி கலைஞராக அவரது முதல் தனிப்பாடலாக அமைந்தது.
# ஜார்ஜ் ஹாரிஸன்

## தனி இசை வாழ்க்கை

### "ஆல் திங்ஸ் மஸ்ட் பாஸ்" இசைத் தொகுப்பு: 1970"

பல ஆண்டுகளாக, ஹாரிசன் பீட்டில்ஸின் இசைத்தொகுப்புகளுக்கு பாடல்கள் எழுத அனுமதிக்கப்படவில்லை. ஆனால் அவர் "ஆல் திங்ஸ் மஸ்ட் பாஸ் (All Things Must Pass)" என்ற இசைத் தொகுப்பினை வெளியிட்டார். அதில் அவருடைய இரண்டு பாடல்கள் மற்றும் ஹாரிசன் நண்பர்களுடன் செய்த பதிவுகள் இடம்பெற்றன. இந்த இசைத்தொகுப்பு பலரால் அவரது சிறந்த படைப்பாகக் கருதப்பட்டது. மேலும் இது "அட்லாண்டிக்கின் (Atlantic)" தரவரிசையில் முதலிடத்தைப் பிடித்தது.}} இசைத்தட்டின் "மை ஸ்வீட் லார்ட் (My Sweet Lord)" எனும் பாடல் முதலிடத்தை உருவாக்கியது. மேலும் "வாட் இஸ் லைஃப் (What Is Life)" எனும் பாடல் சிறந்த பத்து பாடல்களுள் ஒன்றாக இடம்பிடித்தது. இந்த இசைத்தொகுப்பு "ஃபில் ஸ்பெக்டரால் (Phil Spector)" அவரது "வால் ஆஃப் சவுண்ட் (Wall of Sound)" அணுகுமுறையைப் பயன்படுத்தி தயாரிக்கப்பட்டது. மேலும் இசைக்கலைஞர்களில் ஸ்டார், கிளாப்டன், கேரி ரைட், பில்லி பிரஸ்டன், கிளாஸ் வூர்மன், முழு டெலானி மற்றும் போனியின் நண்பர்கள் இசைக்குழு மற்றும் ஆப்பிள் குழுவினர் இணைந்து உருவாக்கினர். "ஆல் திங்ஸ் மஸ்ட் பாஸ்" இசைத் தொகுப்பு வெளியானதும் விமரிசகர்களின் பாராடினைப் பெற்றது. "பென் ஜெர்ஸன் (Ben Gerson)" 'மலை உச்சியைப் போலவும், பரந்த எல்லைகளைக் கொண்டும் இவரது இசை உள்ளது' எனப் பாராட்டினார். ஆசிரியரும் இசையமைப்பாளருமான "இயன் இங்கிலிஸ் (Ian Inglis)" இந்த இசைத்தொகுப்பின் தலைப்புப் பாடலின் வரிகளை "மனித இருப்பின் நிலையாமையை... ஒரு எளிய மற்றும் அழுத்தமான முடிவு" எனப் பாராட்டினார். 1971 ஆம் ஆண்டில், "பிரைட் ட்யூன்ஸ் (Bright Tunes)" ஹாரிசன் மீது "மை ஸ்வீட் லார்ட் (My Sweet Lord)" இசைத்தொகுப்பு மீது பதிப்புரிமை மீறல் வழக்கு தொடர்ந்தது. 1963 ஆம் ஆண்டு வெளியான "ஹி ஈஸ் சோ ஃபைன் (He's So Fine)" யை ஒத்திருப்பதாக வழக்கு தொடரப்பட்டது. 1976 ஆம் ஆண்டு மாவட்ட நீதிமன்றத்தில் இந்த வழக்கு விசாரணைக்கு வந்தபோது, அவர் பாடலை வேண்டுமென்றே திருடியதாக ஹாரிஸன் மறுத்தார், ஆனால் அவர் ஆழ்மனதில் அவ்வாறு செய்ததாகச் சொன்னார். இதன்மூலம் அந்த வழக்கில் ஹாரிஸன் தோல்வியடைந்தார்.  
2000 ஆம் ஆண்டில், "ஆப்பிள் ரெக்கார்ட்ஸ் (Apple Records)" இசைத்தொகுப்பின் முப்பதாவது ஆண்டு பதிப்பை வெளியிட்டது. ஹாரிசன் அதன் விளம்பரத்தில் தீவிரமாக பங்கேற்றார். ஒரு நேர்காணலில், அவர் அதைப்பற்றி கூறும்போது, "இது பீட்டில்ஸில் இருந்து எனது தொடர்ச்சியைப் போன்றது. இது நான் பீட்டில்ஸில் இருந்து வெளியேறி என் சொந்த வழியில் சென்றது... இது மிகவும் மகிழ்ச்சியான தருணம். ." அவர் தயாரிப்பைப் பற்றியும் கூறினார், "சரி, அந்த நாட்களில், நான் இப்போது செய்வதை விட, எதிரொலிப்பு கொஞ்சம் அதிகமாகப் பயன்படுத்தப்பட்டது போல் இருந்தது. உண்மையில், நான் எதிரொலிப்பைப் பயன்படுத்தவே இல்லை. என்னால் முடியும். நிற்கவில்லை... முப்பது வருடங்களுக்குப் பிறகு இப்போது நீங்கள் எப்படி இருக்க விரும்புவீர்கள் என்பதை நினைத்து அதை மாற்ற முடியாது."
# ஜார்ஜ் ஹாரிஸன்

## தனி இசை வாழ்க்கை

### வங்காளதேசத்திற்கான இசைக்கச்சேரி: 1971

பங்களாதேஷ் விடுதலைப் போரின் போது பட்டினியால் வாடும் அகதிகளுக்கு உதவுவதற்காக நிதி திரட்டும் நோக்கில் ஓர் இசைக்கச்சேரியை இணைந்த நடத்தலாம் என சித்தார் இசைக்கலைஞர் பண்டிட் ரவிசங்கர் ஹாரிஸனுக்கு வேண்டுகோள் விடுத்தார். அதை ஹாரிஸன் ஏற்றுக் கொண்டு 1 ஆகஸ்ட் 1971 அன்று நியூயார்க் "மேடிஸன் ஸ்கொயர் கார்டனில் (Madison Square Garden)" இரண்டு நிகழ்ச்சிகள் நடந்தது. அவ்விரு நிகழ்ச்சிகளும் 40,000 பார்வையாளர்களை ஈர்த்தது. இந்நிகழ்ச்சியை ரவிஷங்கர் தொடங்கிவைத்தார், இதில் டிலான், கிளாப்டன், லியோன் ரஸ்ஸல், பேட்ஃபிங்கர், பிரஸ்டன் மற்றும் ஸ்டார் போன்ற பிரபலமான இசைக்கலைஞர்கள் இடம்பெற்றனர்.  
வங்கதேசத்திற்காக அமைக்கப்பட்ட இசைத்தொகுதி டிசம்பரில் ஆப்பிள் நிறுவனத்தால் வெளியிடப்பட்டது, அதைத் தொடர்ந்து 1972 இல் ஒரு கச்சேரித் திரைப்படமும் வெளியிடப்பட்டது. "ஜார்ஜ் ஹாரிசன் அண்ட் பிரண்ட்ஸ்" என்ற பெயரில் இந்த இசைத் தொகுப்பு ஐக்கிய இராச்சியத்தில் முதலிடத்தையும், அமெரிக்காவில் இரண்டாமிடத்தையும் பிடித்தது. மேலும் அமெரிக்காவில் கிராமி விருதையும் வென்றது. இந்த இசைத்தொகுப்பினைப் பற்றி ஹாரிஸன் கூறும்போது, ""முக்கியமாக கச்சேரியானது சூழ்நிலையின் கவனத்தை ஈர்ப்பதற்காக இருந்தது ... நாங்கள் திரட்டிய பணம் இரண்டாம் பட்சமானது, எங்களுக்கு சில பணப் பிரச்சனைகள் இருந்தாலும் ... அவை இன்னும் நிறைய கிடைத்தது ... அது கடலில் ஒரு துளியாக இருந்தாலும், முக்கிய விஷயம் என்னவென்றால், நாங்கள் செய்தியை பரப்பி, போரை முடிவுக்கு கொண்டு வர உதவினோம்." என்றார்.
# ஜார்ஜ் ஹாரிஸன்

## 1994 - 1996

1994-ஆம் ஆண்டில், ஹாரிசன், மெக்கார்ட்னி, ஸ்டார் மற்றும் தயாரிப்பாளர் ஜெஃப் லின் ஆகியோருடன் இணைந்து பீட்டில்ஸ் தொகுப்புத் திட்டத்திற்கான ஒத்துழைப்பைத் தொடங்கினார். இதில் லென்னானால் பதிவு செய்யப்பட்ட தனி குரல் மற்றும் பியானோ ஒலிப்பதிவுகளை அடிப்படையாகக் கொண்டு இரண்டு புதிய பீட்டில்ஸ் பாடல்களைப் பதிவு செய்தல் மற்றும் பீட்டில்ஸின் வாழ்க்கைப் பயணம் குறித்த நீண்ட நேர்காணல்கள் ஆகியவை அடங்கும். 1995 டிசம்பரில் வெளியிடப்பட்ட "ஃப்ரீ அஸ் அ பர்ட்" என்பது 1970-க்குப் பிறகு வெளியான முதல் புதிய பீட்டில்ஸ் ஒற்றைப் பாடலாகும். 1996 மார்ச்சில், அவர்கள் "ரியல் லவ்" என்ற இரண்டாவது ஒற்றைப் பாடலை வெளியிட்டனர். "நவ் அண்ட் தென்" என்ற மூன்றாவது ஒற்றைப் பாடலை முடிக்க அவர்கள் முயற்சித்தனர், ஆனால் காசெட்டின் ஒலித் தரம், ஹாரிசனின் கூற்றுப்படி, "மிகவும் மோசமாக" இருந்ததால் அதை முடிக்கவில்லை. பின்னர் இந்தப் பாடல் மெக்கார்ட்னி மற்றும் ஸ்டார் ஆகியோரால் முடிக்கப்பட்டு 2023-ல் வெளியிடப்பட்டது. பின்னர் அவர் இந்தத் திட்டம் பற்றி கூறுகையில்: "நான் இறந்த பிறகு யாராவது எனது மோசமான டெமோக்களை எல்லாம் இப்படி செய்து வெற்றிப் பாடல்களாக மாற்றுவார்கள் என நம்புகிறேன்" என்றார்.
# ஜார்ஜ் ஹாரிஸன்

## பிற்கால வாழ்க்கை மற்றும் மரணம்: 1997–2001

ஆந்தாலஜி (Anthology) திட்டத்திற்குப் பிறகு, ஹாரிசன் ரவி சங்கரின் *சாந்ட்ஸ் ஆஃப் இந்தியா* (Chants of India.) ஆல்பத்தில் இணைந்து பணியாற்றினார். இந்த ஆல்பத்தை ஊக்குவிக்க, 1997 மே மாதம் பதிவு செய்யப்பட்ட VH-1 சிறப்பு நிகழ்ச்சியில் ஹாரிசனின் கடைசியாகத் தோன்றினார். அதன் பிறகு ஹாரிசனுக்கு தொண்டை புற்றுநோய் கண்டறியப்பட்டது. அவர் அதற்காகக் கதிரியக்க சிகிச்சை மூலம் சிகிச்சை பெற்றார், அது அப்போது வெற்றிகரமாக இருந்ததாக கருதப்பட்டது. இந்த நோய்க்கு பல ஆண்டுகள் புகைபிடித்ததே காரணம் என்று பகிரங்கமாக அறிவிக்கப்பட்டது.
1998 ஜனவரியில், டென்னசியின் ஜாக்சனில் நடைபெற்ற கார்ல் பெர்கின்ஸின் இறுதிச்சடங்கில் ஹாரிசன் கலந்து கொண்டார். அங்கு பெர்கின்ஸின் பாடலான *யுவர் ட்ரூ லவ்* (Your True Love) என்ற பாடலை சுருக்கமாக பாடினார். மே மாதம், லண்டனின் உயர் நீதிமன்றத்தில் பீட்டில்ஸ் குழுவை பிரதிநிதித்துவப்படுத்தினார். 1962ஆம் ஆண்டு ஹாம்பர்க்கின் ஸ்டார்-கிளப்பில் குழு நிகழ்த்திய ஒரு நிகழ்ச்சியின் அங்கீகரிக்கப்படாத பதிவுகளை கட்டுப்படுத்தும் உரிமையை பெறும் முயற்சியில் அவர்கள் வெற்றி பெற்றனர். அடுத்த ஆண்டு, 1968இல் வெளியான அவர்களின் சலனத் (Animation) திரைப்படமான *யெல்லோ சப்மரின்* (Yellow Submarine.) மீண்டும் வெளியிடப்பட்டதை ஊக்குவிப்பதில் முன்னாள் பீட்டில்ஸ் உறுப்பினர்களில் மிகவும் சுறுசுறுப்பாக ஹாரிசன் செயல்பட்டார்.
# காசா விளையாட்டரங்கம்

**காசா விளையாட்டரங்கம்** (*KASA Stadium*) இந்தியாவின் அசாம் மாநிலம் கர்பி ஆங்கலாங்கு மாவட்டத்தின் தலைமையகமான திபுவில் அமைந்துள்ளது. ஒரு பல்நோக்கு விளையாட்டரங்கமான இது கர்பி ஆங்லாங் விளையாட்டு சங்க விளையாட்டரங்கம் என்ற பெயராலும் அழைக்கப்படுகிறது. முக்கியமாக கால்பந்து மற்றும் தடகள விளையாட்டுகளுக்கு அரங்கம் பயன்படுத்தப்படுகிறது. விளையாட்டரங்கில் 9000 பார்வையாளர்கள் அமர்ந்து போட்டிகளை காணமுடியும்.தொடக்கப் போட்டியாக அசாம் மாநில பிரீமியர் லீக்கின் நடப்பு சாம்பியன் மற்றும் அரங்கத்தின் சொந்த அணியான கர்பி ஆங்லாங் மார்னிங் இசுடார் கால்பந்து சங்க அணிக்கும் வங்காள தேசத்தின் அசதுசாமான் கால்பந்து சங்க அணிக்கும் இடையே அறிமுக நட்பு கால்பந்து போட்டி இங்கு நடைபெற்றது.
# காசா விளையாட்டரங்கம்

## விளையாட்டரங்கம்

அசாம் மாநில பிரீமியர் லீக்கின் வெற்றியாளரான கர்பி ஆங்லாங் மார்னிங் இசுடார் கால்பந்து அணிக்கு இவ்விளையாட்டரங்கம் சொந்தமானதாகும். ஒவ்வொர் ஆண்டும் செம் தங்கக் கோப்பை கால்பந்து போட்டி இங்கு நடைபெறுகிறது. கர்பி ஆங்லாங் விளையாட்டுச் சங்கமும் மேற்கு கர்பி ஆங்லாங் விளையாட்டுச் சங்கமும் இணைந்து போட்டியை நடத்துகிறது. கர்பி ஆங்லாங் தன்னாட்சி மன்றம் விளையாட்டுச் சங்கங்களுடன் இணைந்து போட்டிக்கான ஆதரவை அளிக்கிறது. போட்டியின் 5 ஆவது பதிப்பை ஐதராபாத்து கால்பந்து சங்கத்தின் அணியை 4-2 என்ற கோல்கள் கணக்கில் தோற்கடித்து கர்பி ஆங்லாங் மார்னிங் இசுடார் கால்பந்து சங்க அணி வென்றது.
# தலாரி மனோகர்

**தலாரி மனோகர்** (*TalariManohar*) இந்தியாவின் ஆந்திரப் பிரதேச மாநிலம் சித்தூரைச் சேர்ந்த ஓர் அரசியல்வாதியாவார். 1954 ஆம் ஆண்டு இவர் பிறந்தார்.  
தெலுங்கு தேசம் கட்சியின் நிறுவன உறுப்பினராக இருந்த இவர் 1980 மற்றும் 1990 ஆம் ஆண்டுகளில் சட்டமன்ற உறுப்பினராகவும், நாடாளுமன்ற உறுப்பினராகவும் பணியாற்றினார். பிற்காலத்தில் பிரசா இராச்சியம் கட்சியில் சேர்ந்தார். 2009 ஆம் ஆண்டு நடைபெற்ற தேர்தலில் சித்தூர் தொகுதியில் நாடாளுமன்ற உறுப்பினராக போட்டியிட்டு தோல்வியடைந்தார்.சிறீ வெங்கடேசுவரா பல்கலைக்கழகத்தில் படிக்கத் தொடங்கிய மாணவப் பருவத்தில் இருந்தே அரசியலில் தீவிரமாக ஈடுபட்டு வருகிறார். தெலுங்கு தேசம் கட்சியின் தற்போதைய தலைவராக இருக்கும் நாரா சந்திர பாபு நாயுடுவின் சமகாலத்தவர் என்பது குறிப்பிடத்தக்கதாகும்.  
பிரசா இராச்சியம் கட்சியின் இணைப்பு காரணமாக, தலாரி மனோகர் இப்போது இந்திய தேசிய காங்கிரசில் உள்ளார்.
# அலி ருஸ்தாம்

**துன்** **அலி ருஸ்தாம்** அல்லது **முகமது அலி ருஸ்தாம்** (மலாய்: *Haji Mohd. Ali bin Mohd. Rustam*; ஆங்கிலம்: *Mohd. Ali bin Mohd. Rustam*; ஜாவி: محمد علي بن محمد رستم); (பிறப்பு: ஆகஸ்து 24 1949); என்பவர் ஒரு மலேசிய அரசியல்வாதி ஆவார்.  
ஜூன் 2020 முதல் மலாக்காவின் 7-ஆவது ஆளுநராக (*7th Yang di-Pertua Negeri of Malacca*) பணியாற்றியவர். இவர் டிசம்பர் 1999-ஆம் ஆண்டு முதல் 2013 மே மாதம் வரையில் மலாக்காவின் 9-ஆவது முதலமைச்சராகவும் (*9th Chief Minister of Malacca*) பணியாற்றியவர்.
# அலி ருஸ்தாம்

## பொது

- நவம்பர் 1996 முதல் டிசம்பர் 1999 வரை - **மலேசிய சுகாதார துணை அமைச்சர்**
- மே 1995 முதல் நவம்பர் 1996 வரை - **மலேசிய போக்குவரத்து துணை அமைச்ச**ர்
- ஏப்ரல் 1995 முதல் நவம்பர் 1999 வரை - **மலாக்கா பத்து பிரண்டாம் நாடாளுமன்ற உறுப்பினர்**
- மார்ச் 2004 முதல் மே 2013 வரை - **மலாக்கா புக்கிட் பத்து சட்டமன்ற உறுப்பினர்**
- சனவரி 1999 முதல் மார்ச் 2004 வரை - **மலாக்கா பாயா ரும்புட் சட்டமன்ற உறுப்பினர்**
- அக்டோபர் 1990 முதல் ஏப்ரல் 1995 வரை - **மலாக்கா சுங்கை ஊடாங் சட்டமன்ற உறுப்பினர்**
- ஆகஸ்ட் 1986 முதல் அக்டோபர் 1990 வரை - **மலாக்கா ஆயர் மோலெக் சட்டமன்ற உறுப்பினர்**
# அலி ருஸ்தாம்

## வாழ்க்கை குறிப்புகள்

முகமது அலி ருஸ்தாம்; 24 ஆகஸ்டு 1949-இல், மலாக்காவில் உள்ள கம்போங் புக்கிட் கட்டில் (*Kampung Bukit Katil*) எனும் கிராமத்தில் பிறந்தார். அவர் தன் தொடக்கக் கல்வியை புக்கிட் கட்டில் தொடக்கப் பள்ளியில் பெற்றார். இடைநிலைக் கல்வியை செமாபோக் பள்ளியில் (*Sekolah Kebangsaan Semabok*) பெற்றார்.  
மலாக்கா உயர்நிலைப் பள்ளியில் (*Malacca High School*) தொடர்ந்து படித்து, மலேசிய அறிவியல் பல்கலைக்கழகத்தில் (*Universiti Sains Malaysia*) சமூக அறிவியல் இளங்கலைப் பட்டப்படிப்பில் தேர்ச்சி பெற்றார்.
# அலி ருஸ்தாம்

## அரசியல் வாழ்க்கை

முகமது அலி ருஸ்தாம் 1968-ஆம் ஆண்டில் அம்னோவில் (*UMNO*) சேர்ந்தார். 2004 முதல் 2009 வரை அதன் துணைத் தலைவராகவும் பொறுப்பு வகித்தார். 1986 முதல் மலாக்காவில் தேர்ந்தெடுக்கப்பட்ட பிரதிநிதியாகவும் இருந்து வருகிறார். அத்துடன் 1999 டிசம்பர் 3-ஆம் தேதி தொடங்கி பதினான்கு ஆண்டுகள் மலாக்கா மாநிலத்தின் முதலமைச்சராகவும் பதவி வகித்தவர்.
# அலி ருஸ்தாம்

## அரசியல் வாழ்க்கை

### மலாக்கா முதல்வர் (1999-2013)

2010-ஆம் ஆண்டில், முகமது அலி ருஸ்தாம் தலைமையில் மலாக்கா மாநிலம் முழு வளர்ச்சி அடைந்த மாநிலமாக மாறியது. பொருளாதார ஒத்துழைப்பு மற்றும் மேம்பாட்டிற்கான அமைப்பு (*Organization for Economic Cooperation and Development*) வெளியிடும் 32 வளர்ச்சித் தகுதிகளை மலாக்கா மாநிலம் நிறைவேற்றியது.  
அதன் பிறகு அந்தச் செய்தி வெளிவந்தது. முகமது அலி ருஸ்தாம் மலாக்காவின் முதலமைச்சராக இருந்த போது அவரின் பங்களிப்புகளில் மலாக்கா ஆற்றுச் சவாரி (*Melaka River Cruise*), மலாக்கா நீரிணை பள்ளிவாசல் (*Melaka Straits Mosque*) மற்றும் தாமிங் சாரி கோபுரம் (*Taming Sari Towe*r) ஆகியவையும் அடங்கும்.
# அலி ருஸ்தாம்

## அரசியல் வாழ்க்கை

### மலாக்கா ஆளுநர் (2020 முதல்)

முகமது அலி ருஸ்தாம் 5 ஜூன் 2020-ஆம் தேதி மலாக்காவின் 7-ஆவது மலாக்கா யாங் டி பெர்துவா (*Yang di-Pertua Negeri of Malacca*) ஆளுநர் பொறுப்பை ஏற்றார்.  
இவருக்கு முன்னர் முகமது கலீல் யாகோப் (*Mohd Khalil Yaakob*) என்பவர் மலாக்காவின் மலாக்கா யாங் டி பெர்துவா ஆளுநர் பொறுப்பை 16 ஆண்டுகள் வகித்து வந்தார். மலாக்காவில் பிறந்து மலாக்காவிலேயே வளர்ந்த ஒருவர் மலாக்காவின் மிக உயர்ந்த பதவியை வகிப்பது அதுவே முதல் முறையாகும்.
# குல்தீப் சிங் ரத்தோர்

**குல்தீப் சிங் ரத்தோர்** (*Kuldeep Singh Rathore*) இந்திய தேசிய காங்கிரசு கட்சியைச் சேர்ந்த இந்திய அரசியல்வாதியாவார். இமாச்சல பிரதேசத்தின் சிம்லா நாடாளுமன்றத் தொகுதிக்கு உட்பட்ட தியோக்கு சட்டமன்றத் தொகுதியைப் பிரதிநிதித்துவப்படுத்தும் 14 ஆவது சட்டமன்றத்தின் உறுப்பினராக உள்ளார்.  
2019 முதல் 2021 ஆம் ஆன்டு வரை இமாச்சலப் பிரதேச காங்கிரசு செயற்குழுவின் தலைவராக இருந்தார்.  
2022 ஆம் ஆண்டில் இல் குல்தீப் சிங் ரத்தோர் அகில இந்திய காங்கிரசு கட்சியின் தேசிய செய்தித் தொடர்பாளராக நியமிக்கப்பட்டார். காங்கிரசின் மாநிலங்களவை உறுப்பினர் ஆனந்த் சர்மாவுக்கு நெருக்கமானவராக இருந்தார். காங்கிரசில் பலம் பெற்றிருந்த ரத்தோர் 1981 முதல் 1987 ஆம் ஆண்டு வரை கட்சியின் மாணவர் பிரிவான இந்திய தேசிய மாணவர் சங்கத்தின் மாநிலத் தலைவராகவும், இளைஞர் காங்கிரசின் மாநிலப் பொதுச் செயலாளராகவும் இருந்தார். 2017 ஆம் ஆண்டு கட்சியின் வித்யா இசுடோக்சு தேர்தல் அரசியலில் இருந்து ஓய்வு பெறுவதாக அறிவித்ததை அடுத்து இவர் தியோக்கு சட்டமன்றப் பிரிவில் இருந்த சட்டமன்ற உறுப்பினர் சீட்டுக்கான போட்டியில் இருந்தார்.
# சோனாய் ரூபாய் வனவிலங்கு சரணாலயம்

**சோனாய் ருபாய் வனவிலங்கு சரணாலயம்** (*Sonai Rupai Wildlife Sanctuary*) இந்தியாவின் அசாம் மாநிலத்தில் அமைந்துள்ள ஒரு பாதுகாக்கப்பட்ட பகுதியாகும் . இந்த வனவிலங்கு சரணாலயம் 175 சதுர கிலோமீட்டர் பரப்பளவில் இமயமலைத் தொடரின் அடிவாரத்தில் அமைந்துள்ளது. இப்பகுதி 1998 ஆம் ஆண்டு ஒரு சரணாலயமாக அறிவிக்கப்பட்டது. தேச்பூர் நகரத்திலிருந்து 52 கி.மீ. தொலைவிலும் குவகாத்தியில் இருந்து 193 கி.மீ. தொலைவிலும் சோனாய் ரூபாய் வனவிலங்கு சரணாலயம் அமைந்துள்ளது. கபாரு, கெல்கெலி, சோனாய் மற்றும் ரூபாய் என்ற நான்கு ஆறுகள் சரணாலயத்தின் வழியாக பாய்கின்றன:
# சோனாய் ரூபாய் வனவிலங்கு சரணாலயம்

## பல்லுயிர் பெருக்கம்

புலி, சிறிய பூனைகள், யானை, இந்தியக் காட்டெருது, காட்டுப்பன்றி, குள்ள காட்டுப் பன்றி, சதுப்பு மான் மற்றும் கேளையாடு போன்ற பாலூட்டிகள் இங்கு காணப்படுகின்றன.  
வெள்ளை இறக்கைகள் கொண்ட மர வாத்து, இருவாய்ச்சி , பெலிகன் எனப்படும் கூழைக்கடா மற்றும் பல்வேறு புலம்பெயர்ந்த பறவைகள் இச்சரணாலயத்தில் வாழ்கின்றன.  
மலைப்பாம்பு, கண்ணாடி விரியன் போன்ற ஊர்வன விலங்குகள் சரணாலயத்தில் உள்ளன. .
# சோனாய் ரூபாய் வனவிலங்கு சரணாலயம்

## மேலும் பார்க்கவும்

- காமெங் யானை காப்பகம்
# உகாண்டா காப்

**உகாண்டா காப்** ( *Ugandan kob*) என்பது காப் இனத்தின் ஒரு துணையினம் ஆகும். இது மறிமான் வகையாகும். இவை சகாரா கீழமை ஆபிரிக்காவின், தெற்கு சூடான், உகாண்டா, காங்கோ மக்களாட்சிக் குடியரசு போன்ற நாடுகளில் காணப்படுகின்றன. உகாண்டா காப் பொதுவாக செம்பழுப்பு நிறத்தில் இருக்கும், இதனால் இது மற்ற காப் கிளையினங்களிலிருந்து வேறுபடுகிறது.  
உகாண்டாவின் தேசிய சின்னத்தில் உகாண்டா காப் இடம்பெற்றுள்ளது. இதனுடன் சாம்பல் கொண்டைக் கொக்கு இடம்பெற்றுள்ளது. இவை நாட்டில் இருக்கும் ஏராளமான வனவிலங்கு செல்வத்தைக் குறிக்கிறது.
# உகாண்டா காப்

## விளக்கம்

உகாண்டா காப் ஆப்பிரிக்கச் சிறுமானைப் போலவே தோற்றமளிக்கிறது. ஆனால் இவை திடகாத்திரமானவை. இவற்றில் கிடாய்களும் பெட்டைகளும் ஒரே மாதிரியாக இருக்கும். ஆனால் கிடாய்களுக்கு மட்டுமே நீண்ட கொம்புகள் உள்ளன. சிறுசிறு வளையங்களைக் கொண்ட இக்கொம்புகள் பார்ப்பதற்கு s வடிவில் தோன்றும். கிடாய்கள் நிற்கும்போது தரையிலிருந்து தோள்பட்டை வரை 90 முதல் 100 செமீ (3.0 முதல் 3.3 அடி) உயரம் இருக்கும், சராசரி எடை 94 கிலோ (207 எல்பி) இருக்கும். கிடாய்கள் பெட்டைகளை விட சற்று பெரியவை. பெட்டைகள் தோள்பட்டை வரை 82 முதல் 92 செமீ (2.7 முதல் 3.0 அடி) உயரம் கொண்டவை. சராசரியாக 63 கிலோ (139 பவுண்டு) எடை இருக்கும். தொண்டைத் திட்டு, முகவாய், கண் வளையம், உள் காது ஆகியவற்றில் வெள்ளை உரோமங்கள் வளர்ந்திருக்கும். இவற்றின் உடல் பொன் நிறத்தில் இருந்து செம்பழுப்பு நிறம் வரை இருக்கும். இது மற்ற காப் துணையினங்களிலிருந்து வேறுபடுகிறது. வயிறு மற்றும் கால்களின் உட்புறம் வெண்மையாகவும், முன் கால்கள் கருப்பு நிறமாகவும் இருக்கும்.
# உகாண்டா காப்

## பரவலும், வாழ்விடமும்

இந்த துணையினத்தின் தாயகம் கிழக்கு ஆப்பிரிக்கா ஆகும். இது தெற்கு சூடானில், நைல் ஆற்றின் மேற்கில், உகாண்டா மற்றும் காங்கோவின் வடகிழக்கு மக்களாட்சிக் குடியரசில் வாழ்கின்றது. இது ஒரு காலத்தில் வடமேற்கு தான்சானியா வரை பரவி இருந்தது. அங்கு இது விக்டோரியா ஏரியின் விளிம்பில் உள்ள புல்வெளிகளிலும், தென்மேற்கு கென்யாவிலும் மேய்ந்துவந்தது. ஆனால் இது அந்த நாடுகளில் இருந்து அழிக்கப்பட்டது . இது பொதுவாக திறந்த அல்லது மரங்கள் நிறைந்த சவன்னாவில், தண்ணீரின் அருகில் உள்ள தொலைவுக்குள் காணப்படுகிறது. மேலும் இது ஆறுகள் மற்றும் ஏரிகளுக்கு அருகிலுள்ள புல்வெளிகளிலும் வாழ்கிறது. திறந்த புல்வெளியில் படுத்துக் கொள்ளும் இதன் பண்பு வேட்டையாடிகளுக்கு அணுகக்கூடிய இலக்காக அமைகிறது. மேலும் இதன் தற்போதைய மக்கள்தொகையில் 98% தேசிய பூங்காக்கள் மற்றும் பிற பாதுகாக்கப்பட்ட பகுதிகளிலேயே காணப்படுகின்றது.
# உகாண்டா காப்

## சூழலியல்

உகாண்டா காப்கள் பெரும்பாலும் புற்கள் மற்றும் நாணல்கள் தாவரவகைகளை உண்ணும். உகாண்டா காப்கள் அதிகாலையிலும் மாலையிலும் புற்களை மேய்கின்றன. பகலில் ஆற்றுக்குள் இறங்கி நீர்த் தாவரங்களை உண்கின்றன. தெற்கு சூடானில் உள்ள ஒரு மந்தை வறண்ட காலங்களில் 150 முதல் 200 கிமீ (93 முதல் 124 மைல்) பயணம் செய்ததாக பதிவு செய்யப்பட்டது. பெட்டைகள் அவை பிறந்த இரண்டாவது வருடத்தில் பாலியல் முதிர்ச்சியடைகின.  
இந்த மான்கள் ஆண்களும், பெண்களும் தனித்தனி கூட்டமாக வாழும். இனப்பெருக்க காலத்தில் இந்த ஒற்றுமை சிதைந்து ஒவ்வொரு ஆண் மானும் எல்லையமைத்து வாழும். ஒவ்வொரு மானும் 200 மீ (660 அடி) விட்டம் கொண்ட எல்லைக்குள் இருக்கும். இந்த எல்லைக்குள் வேறு ஆண் மான் நுழைந்தால் சண்டை துவங்கும். பெண் மான் பல ஆண் மான்களுடன் இனச்சேர்கையில் ஈடுபடுகிறது. பொதுவாக பெண் மான் மழைக் காலத்தின் முடிவில் ஒரு கன்றை ஈனும். கன்றானது நவம்பர் அல்லது திசம்பரில், சுமார் ஒன்பது மாத கர்ப்ப காலத்திற்குப் பிறகு பிறக்கும்.
# மத்திய காலணி பயிற்சி மையம், பட்ஜ் பட்ஜ்

**மத்திய காலணி பயிற்சி மையம், பட்ஜ்** (**Central Footwear Training Centre**), இந்தியாவின் மேற்கு வங்க மாநிலத்தின் தெற்கு 24 பர்கானா மாவட்டத்தில் உள்ள பட்ஜ் பட்ஜ் நகரத்தில் 1996-ஆம் ஆண்டில் மேற்கு வங்காள அரசால் நிறுவப்பட்டது. இப்பயிற்சி மையம் மௌலானா அபுல் கலாம் ஆசாத் பல்கலைக்கழகம் மற்றும் மேற்கு வங்க அரசின் தொழில்நுட்ப கல்விக் குழுவில் இணைந்துள்ளது. மேலும் இப்பயிற்சி மையத்தை அகில இந்திய தொழில்நுட்பக் கல்விக் குழு அங்கீகாரம் வழங்கியுள்ளது. இந்நிறுவனம் தோல் காலணிகள் மற்றும் தோல் பொருட்களை வடிவமைத்தல், மேம்படுத்துதல், தோல் பதனிடும் முறை மற்றும் உற்பத்தி செய்தல் குறித்து இளங்கலை, பட்டயம் மற்றும் சான்றிதழ் படிப்புகள் வழங்குகிறது.
# மத்திய காலணி பயிற்சி மையம், பட்ஜ் பட்ஜ்

## இதனையும் காண்க

- மத்திய தோல் ஆராய்ச்சி நிறுவனம், சென்னை
# காதிம்

**காதிம் இந்தியா நிறுவனம்**, **காதிம்ச** என்பது இந்தியக் காலணி வணிக நிறுவனம் ஆகும். இது கொல்கத்தாவினை தலைமையிடமாகக் கொண்டது. இது முதன்மையாக இந்தியாவின் கிழக்கு மற்றும் தெற்கு பகுதிகளில், காலணி பொருட்கள் மற்றும் பாகங்கள் உற்பத்தி மற்றும் சில்லறை விற்பனையில் ஈடுபட்டுள்ளது.  
1965-ல் சத்திய பிரசாத் ராய் பர்மனால் கையகப்படுத்தப்பட்ட இந்நிறுவனம் கொல்கத்தாவின் சித்பூரில் உள்ள ஒரு காலணி கடையான கே. எம். காதிம் & நிறுவனத்தால் தொடங்கப்பட்டது. காதிம் 1983ல் இணைக்கப்பட்டு 1993 வரை கொல்கத்தாவில் முதல் தனது முதல் சில்லறை விற்பனைக் கடையைத் திறக்கும் வரை மொத்த வணிகத்தினை மேற்கொண்டது. 2000ஆம் ஆண்டில் தென்னிந்தியாவில் தனது முதல் கடையைத் திறப்பதற்கு முன், இந்நிறுவனம் கிழக்கு மற்றும் வடகிழக்கு இந்தியாவில் தனது செயல்பாடுகளை விரிவுபடுத்தியது. 2017-ல் இந்நிறுவனம் 853 சில்லறை விற்பனைக் கடைகளைக் கொண்டிருந்தது. மேலும் இந்தியாவில் உள்ள கடைகளின் எண்ணிக்கையின் அடிப்படையில் காலணி நிறுவனங்களின் பட்டியலில் இரண்டாவது இடத்தைப் பிடித்தது. இது கொல்கத்தாவிலும் கான்பூரிலும் காலணி உற்பத்தி நிலையங்களைக் கொண்டுள்ளது.  
2022ஆம் ஆண்டில், காதிம் இந்தியா நிறுவனம், சர்துல் தாகூரை விளம்பர தூதராக ஏற்றுக்கொண்டது.
# காதிம்

## மேலும் பார்க்கவும்

- காதிம் வழக்கு
# இமயமலை காட்டுப் பூனை

## வகைப்பாட்டியல்

தாமசு கார்ட்விக்கின் இந்திய வனவிலங்குகளின் விளக்கப்படங்களின் தொகுப்பில், இமயமலை காட்டுப் பூனையின் படத்தை உள்ளடக்கியது. இதனை இங்கிலாந்து விலங்கியல் நிபுணர் ஜான் எட்வர்ட் கிரே 1830-ல் “துணை பூனை" *பெலிசு அபினிசு* என்று பெயரிட்டார்.  
19ஆம் நூற்றாண்டில், இந்தியாவில் பல காடுகளில் பூனை மாதிரிகள் துணையினங்களாக முன்மொழியப்பட்டன:  
- 1832ஆம் ஆண்டில், மேற்கு வங்காளத்தில் உள்ள மிட்னாபூர் காட்டில் பிடிபட்ட பூனை போலி வடிவினை வங்காள ஆசியச் சங்கத்தின் கூட்டத்தில் விவாத மாதிரியாகக் காட்டப்பட்டது. இந்த மாதிரியை நன்கொடையாக வழங்கிய பியர்சன், இது *பெலிசு சாசு* நிறத்திலிருந்து வேறுபட்டது என்று விவரித்து இதற்கு *பெலிசு குடாசு* என்ற பெயரை முன்மொழிந்தார்.
- 1852ஆம் ஆண்டில், இலங்கையின் இயற்கையியலாளர் எட்வர்ட் பிரடெரிக் கெலார்ட், வட இலங்கையிலிருந்து பெறப்பட்ட *பெலிசு சாசு* தோலை விவரித்தார். இவர், "சதுப்புநில லினக்சு" உடன் இதன் நெருங்கிய ஒற்றுமையை விவரித்தினார்.  
1930களில், போகாக் இயற்கை வரலாற்று அருங்காட்சியகத்தின் காட்டுப் பூனை தோல்கள் மற்றும் பிரித்தானிய இந்தியா மற்றும் அருகிலுள்ள நாடுகளிலிருந்து பெறப்பட்ட பூனைகளின் மண்டையோடுகளை மதிப்பாய்வு செய்தார். உரோமத்தின் நீளம் மற்றும் நிறத்தில் உள்ள வேறுபாடுகளின் அடிப்படையில் இவர் சிந்துவிலிருந்து ஆறு பெரிய தோல்களை *பெலிசு சாசு பிரடெரி* என்ற பெயரில் தொகுத்தார். இவர் இலங்கை மற்றும் தென்னிந்தியாவிலிருந்து *பெலிசு சாசு கெளார்ட்டி*யின் கீழ் உள்ள மாதிரிகளை வரிசைப்படுத்தினார். ஆனால் வட இந்தியா மற்றும் இமயமலையிலிருந்து *பெலிசு சாசு அபினிசு* கீழ் வகைப்படுத்தினார்.  
2017 முதல், இந்த மூன்று பெயர்களும் *பெ. சா. அபினிசு* உடன் ஒத்ததாகக் கருதப்படுகின்றன.
# ஆங் துவா ஜெயா மக்களவைத் தொகுதி

ஆங் துவா ஜெயா மக்களவைத் தொகுதி 2018-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2018-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
2018-ஆம் ஆண்டில் இருந்து ஆங் துவா ஜெயா மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# ஆங் துவா ஜெயா மக்களவைத் தொகுதி

## மத்திய மலாக்கா மாவட்டம்

மத்திய மலாக்கா மாவட்டம் என்பது மலாக்கா மாநிலத்தில் மத்திய மலாக்கா மாவட்டம்; ஜாசின் மாவட்டம்; அலோர் காஜா மாவட்டம் ஆகிய மூன்று மாவட்டங்களில் திட்டமிடப்பட்டு உருவாக்கப்பட்ட ஒரு புதிய மாவட்டம் ஆகும். ஆங் துவா ஜெயா மக்களவை தொகுதி 2018-ஆம் ஆண்டில் உருவாக்கப்பட்டது.  
ஆங் துவா ஜெயா நகரம் என்பது பொருளாதார, சமூக, உள்கட்டமைப்பு மற்றும் பொழுதுபோக்கு மேம்பாடுகளுடன், மலாக்கா மாநிலத்தின் நிர்வாக மையமாகவும்; அறிவார்ந்த மாநகரமாகவும், மலாக்கா அரசாங்கத்தால் உருவாக்கப்பட்டது. இந்த நகரம் நிலத்தால் சூழப்பட்ட ஒரே நகராட்சியாகும்.  
ஆங் துவா ஜெயா புறநகர் நிலப்பகுதியின் பங்கு முக்கியமானது. ஏனெனில் மலாக்கா மாநில அரசின் நிர்வாக மையம் இந்த ஆங் துவா ஜெயா நகராட்சி நிர்வாகத்திற்குள் அமைந்துள்ளது.
# ஆங் துவா ஜெயா மக்களவைத் தொகுதி

## ஆங் துவா ஜெயா மக்களவைத் தொகுதி

| ஆங் துவா ஜெயா மக்களவைத் தொகுதியின் உறுப்பினர்கள் (2018 - 2022) |  |  |  |  |
| --- | --- | --- | --- | --- |
| 14-ஆவது மக்களவை | P137 | 2018–2022 | சம்சுல் இசுகந்தர் யுசுரி முகமட் அகின்
*(Shamsul Iskandar @ Yusre Mohd Akin)* | ****
<small> |
| 15-ஆவது மக்களவை | 2022–தற்போது வரையில் | அடாம் அட்லி அப்துல் அலிம்
*(Adam Adli Abd Halim)* | } |  |
# ஆங் துவா ஜெயா மக்களவைத் தொகுதி

## சட்டமன்றத் தொகுதிகள்

| 1955–59* | 1959–1974 | 1974–1986 | 1986–1995 | 1995–2004 | 2004–2018 | 2018–இன்று வரையில் |
| --- | --- | --- | --- | --- | --- | --- |
| **ஆங் துவா ஜெயா** | ஆயர் குரோ |  |  |  |  |  |
| ஆயர் மோலேக் |  |  |  |  |  |  |
| புக்கிட் கெட்டில் |  |  |  |  |  |  |
| பெங்காலான் பத்து | } |  |  |  |  |  |
# ஆங் துவா ஜெயா மக்களவைத் தொகுதி

## சட்டமன்ற உறுப்பினர்கள்

**மலேசியப் பொதுத் தேர்தல் 2022**
| **N15** | பெங்காலான் பத்து | கல்சோம் நூர்டின் | **** <small></small> |  |
| --- | --- | --- | --- | --- |
| **N16** | ஆயர் குரோ | கெர் சி இயீ | **** <small> |  |
| **N17** | புக்கிட் கெட்டில் | அட்லி சகாரி | **** <small></small> |  |
| **N18** | ஆயர் மோலேக் | ரகுமாட் மரிமான் | **** <small></small> | } |
# ஆரு, ஜம்மு மற்றும் காஷ்மீர்

**ஆரு** (Aru) என்பது இந்தியாவின் ஜம்மு காஷ்மீர் ஒன்றியப் பகுதியிலுள்ள அனந்த்நாக் மாவட்டத்திலுள்ள ஒரு கிராமமும், சுற்றுலாத் தலமுமாகும். இது மாவட்டத் தலைமையகமான அனந்த்நாக் நகரத்திலிருந்து 53 கி.மீ. தொலைவில் உள்ளது. மேலும் பகல்காமிலிருந்து 12 கி.மீ. தொலைவிலும், லித்தர் ஆற்றிலிருந்து 11 கி.மீ. மேலேயும் அமைந்துள்ளது. இயற்கை எழில் கொஞ்சும் புல்வெளிகள், ஏரிகள் மற்றும் மலைகளுக்கு பெயர் பெற்ற இது கோல்கோய் பனிப்பாறை, தர்சார் ஏரி, மார்சார் மற்றும் எர்பக்வான் ஏரிக்கு மலையேற்றத்திற்கான அடிப்படை முகாமாகும். இந்த கிராமம் லித்தர் ஆற்றின் கிளை ஆறான ஆரு ஆற்றின் இடது கரையில் அமைந்துள்ளது. ஜம்மு & காஷ்மீரின் மிகப்பெரிய தீவன விதை தயாரிப்பு நிலையமும் இக்கிராமத்தில் அமைந்துள்ளது.